Rootsis elab maailma vanim kass
Kahekümne üheksa aastane Missan võib olla maailma vanim kass, väidab tema rootslasest omanik.
Kahekümne üheksa aastane Missan võib olla maailma vanim kass, väidab tema rootslasest omanik.
Muuhulgas on Missanil hea tervis ning kui kõrvale jätta hädad selja ja neerudega ei näe tema omanik vähimatki põhjust, miks ei võiks kassike 30-aastaseks elada, kirjutab The Local.
«Just hiljuti lugesin artiklit kassist, kes arvati maailma vanimaks ning mõtlesin endamisi, et minu oma on ju vanem,» ütleb Missani omanik Åsa Wickberg.
Guinessi rekordite järgi on maailma vanim kass Suurbritannias elav Poppy, kes on 24-aastane.
Wickberg ütles, et leidis Missani hüljatuna 1985. aastal. Tol ajal peres peetud koergi võttis uue kaaselaniku sõbralikult vastu.
«Kass on pisut eraklik ning on alati olnud üsna uje, häbelik ja ettevaatlik. Sellegipoolest meeldivad talle koerad. Ta saab nendega üsna kiirelt sõbraks.»
Missani omanik on veendunud, et tema kass elab 30-aastaseks. «See tundub väga tõenäolisena,» ütleb ta.